Þorskveiði aldrei meiri í öll veiðarfæri . „ Mikil umræða hefur verið meðal sjómanna um góða veiði á þorski ár eftir ár . Yfirstandandi fiskveiðiár virðist slá öll fyrri met . Takmarkaðar aflaheimildir koma ekki í veg fyrir að hægt er að tala um landburð dag eftir dag , “ segir í frétt á vef Landssambands smábátaeigenda . „ Sögur sagðar að það hafi tekið 1 klukkustund og 8 mínútur að ná skammtinum í strandveiðum , togað hafi verið í 10 mínútur og aflinn 20 tonn . Þessi aðilar aldrei lent í öðru eins , “ segir ennfremur . Líkt og undanfarin ár reyna útgerðaraðilar að dreifa veiðinni , taka ekki of mikið á stuttum tíma . Á vef LS er skoðuð dreifing þorskveiða á fyrstu 9 mánuði fiskveiðiársins , september - maí . Í flestum mánuðum er aflaaukning frá fyrra ári enda er kvótinn 10% meiri nú en á síðasta fiskveiðiári .